**Model subiect – Concursul Național de Istorie ,,Nicolae Iorga”**

 **CLASA a XII-a**

**OFICIU -**10 puncte-

**SUBIECTUL I**  - 40 de puncte-

Citiți cu atenție sursele de mai jos:

1. *I. Despre serviciile iobagilor și jelerilor*

,,(...) Fiecare iobag este dator de a servi domnului său de pământ pe săptămână, patru zile cu brațele, iar cu vitele sale trei zile, de cumva are atâția boi câți sunt de lipsă la un plug, ori la un car; iar de nu are vite de ajuns și este avuzat de a-și prinde vitele la plug și la car în tovărășie cu vitele altui iobag, de o stare materială cu el, este dator a servi patru zile. La serviciu mai mare decât cel indicat iobagul nu poate fi constrâns (...)

 Iobagii și jelerii în zilele rânduite pentru robote în moșia domnilor trebuie să servească în persoană, sau să se substituiască printr-un lucrător bun și au să lucre de la răsăritul până la apusul soarelui, dar celor ce nu locuiesc pe moșia domnului trebuie să li se lase timp de ajuns spre a merge la moșie și să se întoarcă de acolo acasă.

 *IV Cum să fie constrânși domnii de pământ și iobagii și jelerii a împlini aceea ce sunt datori unii altora*

Dacă iobagul sau jelerul nu voiesc să îndeplinească serviciul și robotele obligate (...) trebuie să li se aplice pedeapsa trupească (dar să nu i se dea mai mult de 24 de bețe sau lopeți, sau, dacă este vorba de o femeie, să nu i se dea mai mult de 24 de lovituri cu gârbaciul), ori, dacă persoana este bătrână și bolnăvicioasă, să fie închisă câteva zile (...)

 Dacă domnii de pământ nu ar da iobagilor și jelerilor acele ce sunt datori, aceștia din urmă pot recurge de-a dreptul la Tablele continue, care conform datoriei lor trebuie să examineze plângerile, să stea întru ajutor celor nedreptățiți.”

 (Augustin Bunea, *Episcopii Petru Pavel Aron și Dionisiu Novacovici sau istoria românilor transilvăneni de la 1751 până la 1764)*

1. Desființarea rumâniei în Țara Românească – 5 august 1746

 ,,Deci dar cunoscând și noi cu toții de obște că acest lucru, a avea supusă robiei pe

pravoslavnicii creștini, care suntu întru credință cu noi, nu iaste lucru creștinescu, ci de mare pagubă sufletelor noastre, socotit-am cu toții pentru rumânii ce i-am avut până acum la stăpânirea noastră, fiind vânduți cu moșiile lor den vreme ceale vechi la strămoșii noștri, așa am găsit cu cale mai mult pentru ușurararea sufletelor noastre și a părinților, a moșilor și a strămoșilor, că ori la cine din neamu boerescu, sau la mănăstiri vor fi rumâni cu moșiile lor, moșiile să rămână în stăpânirea noastră, să le stăpânim ca și până acum, iar pentru capetele rumânilor fără de moșie, care din voi va vrea den bună voia lui ca să-l iarte pentru a sa pomenire, bine va face, iar de nu va vrea să facă această facere de bine sufletului său să aibă a face acești rumâni cum vor putea, să dea bani de fiește cap câte taleri zeace și să se răscumpere, au cu voie de va fi stăpânul său și fără de voe, ei să facă bani și să dea la stăpânul său și nevrând să primească, va veni și va face jalbă la divan pentru că acest lucru bun și sufletescu, noi cu toții l-am găsit și l-am legat să fie la mijlocul nostru păzit și întărit și de către noi și de tot neamul nostru care în urma noastră vor rămânea nouă moștenitori. Această hotărâre ce s-au făcut prin această carte pentru slobozirea și răscumpărarea rumânilor atât de către toată obștea bisericească și de către toți boiarii țării am întărit și domnia mea cu pecetea și cu iscălitura domniei meale ca să se păzească netrămutat.”

 (*Documente privind relațiile agrare în veacul al XVIII-lea,* vol. I, Țara Românească)

Pornind de la aceste surse răspundeți următoarelor cerințe:

1. Menționați câte un termen cu care sunt numiți țăranii dependenți din sursa A, respectiv sursa B. 4 puncte
2. Menționați două obligații ale țăranilor, din sursa A. 4 puncte
3. Formulați un punct de vedere despre relațiile dintre țărani și nobili, argumentat cu două informații din sursa A. 10 puncte
4. Menționați, din sursa B, care este justificarea eliberării de rumânie. 4 puncte
5. Formulați, pe baza sursei B, un punct de vedere despre drepturile boierilor și mănăstirilor în schimbul eliberării rumânilor, argumentat cu două informații din text. 10 puncte
6. Prezentați, în aproximativ o jumătate de pagină, două fapte istorice din secolul al XIX-lea, care se referă la problema țărănească. 8 puncte

**SUBIECTUL II**  - 50 de puncte-

 Realizați un eseu de aproximativ trei pagini cu titlul Statul român de la proiect politic la realizarea României Mari, având în vedere:

* menționarea a câte unei consecințe a crizei orientale asupra Transilvaniei și

a celorlalte două Principate;

* prezentarea a două proiecte politice din secolele XVIII –XIX prin care românii vizau rezolvarea problemelor naționale;
* menționarea a câte unui fapt istoric intern, respectiv extern, prin care românii și-au îndeplinit un obiectiv național precizat într-unul din proiectele pe care le-ați prezentat;
* prezentarea a două fapte istorice prin care se creează statul național unitar român;
* formularea unui punct de vedere despre modul în care a fost abordată tema romanității românilor în secolele XVIII – XIX, argumentat cu un fapt istoric relevant.

(Notă: se punctează și utilizarea limbajului istoric adecvat, structurarea prezentării, evidențierea relației cauză – efect, elaborarea argumentului istoric, respectarea succesiunii cronologice/logice, încadrarea în limita de spațiu. )

**BAREM**

OFICIU 10 PUNCTE

SUBIECTUL I 40 PUNCTE

1. **4 puncte**
2. **4 puncte**
3. **4 puncte** pentru formularea punctului de vedere

**câte 3 puncte** pentru informațiile din text **3p x2 = 6 p**

1. **4 puncte**
2. **4 puncte** pentru formularea punctului de vedere pe baza sursei

**câte 3 puncte** pentru informațiile din text **3p x2 = 6 p**

1. **câte 1 punct** pentru menționarea faptelor istorice **1p x2 = 2 p**

**câte 3 puncte** pentru prezentarea completă a faptelor menționate, prin relația cauză-efect **3p x 2 = 6 p**

câte 1 punct pentru prezentarea parțială a faptelor menționate (1p x 2 = 2 p)

SUBIECTUL I 50 PUNCTE

- **câte 3 puncte** pentru menționarea consecințelor **3p x 2 = 6 p**

**- câte 3 puncte** pentru menționarea proiectelor din sec. XVIII-XIX **3p x 2 = 6 p**

**- câte 4 puncte** pentru prezentarea completă a proiectelor menționate, prin relația cauză- efect **5p x 2 = 8 p**

- câte 2 puncte pentru prezentarea parțială a proiectelor menționate (2p x 2 = 4 p)

**- câte 3 puncte** pentru menționarea faptului intern, respectiv extern **3p x 2 = 6 p**

**- câte 3 puncte** pentru menționarea faptelor prin care se creează statul național unitar

 **3p x 2 = 6 p**

**- câte 4 puncte** pentru prezentarea completă a faptelor menționate, prin relația cauză- efect **5p x 2 = 8 p**

**-** câte 2 puncte pentru prezentarea parțială a faptelor menționate (2p x 2 = 4 p)

**-** **1 punct** pentru formularea punctului de vedere

 **3 puncte** pentru argumentarea cu un fapt istoric

**Structura** lucrării va fi punctată cu **6 puncte** distribuite astfel:

 **2 puncte** limbaj istoric adecvat

 1 punct pentru limbaj istoric parțial

 **1 punct** pentru structură (introducere – cuprins – încheiere)

 **2 puncte** pentru respectarea succesiunii logice/cronologice

 1 punct pentre respectarea parțială a succesiunii logice/cronologice

 **1 punct** pentru respectarea limitei de spațiu